CELEX: 32020R0423
Language: lv
Date: 2020-03-19 00:00:00
Title: Komisijas Īstenošanas regula (ES) 2020/423 (2020. gada 19. marts), ar ko attiecībā uz administratīviem pasākumiem ar trešām valstīm saistībā ar jūras zvejas produktu nozvejas sertifikātiem groza Regulu (EK) Nr. 1010/2009

20.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 84/15
               
            
         KOMISIJAS ĪSTENOŠANAS REGULA (ES) 2020/423
         (2020. gada 19. marts),
         ar ko attiecībā uz administratīviem pasākumiem ar trešām valstīm saistībā ar jūras zvejas produktu nozvejas sertifikātiem groza Regulu (EK) Nr. 1010/2009
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2008. gada 29. septembra Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju (1), un jo īpaši tās 20. panta 4. punktu,
         tā kā:
         
                     (1)
                  
                  
                     Komisijas 2009. gada 22. oktobra Regulas (EK) Nr. 1010/2009, ar ko paredz sīki izstrādātu kārtību, kādā īstenojama Padomes Regula (EK) Nr. 1005/2008 (2), IX pielikumā ir uzskaitīti administratīvi pasākumi ar trešām valstīm saistībā ar zvejas produktu nozvejas sertifikātiem. Minētie pasākumi ietver nozvejas sertifikātu paraugus, ko apstiprinājušas attiecīgo trešo valstu kompetentās iestādes.
                  
               
                     (2)
                  
                  
                     Amerikas Savienotās Valstis ir pārskatījušas Amerikas Savienoto Valstu nozvejas sertifikāta paraugu, īpaši ņemot vērā jauno IT rīku CATCH, ko Komisija izstrādājusi Savienības nozvejas sertifikācijas sistēmas vajadzībām.
                  
               
                     (3)
                  
                  
                     Regulas (EK) Nr. 1010/2009 IX pielikums būtu attiecīgi jāgroza.
                  
               
                     (4)
                  
                  
                     Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1010/2009 IX pielikumu groza saskaņā ar šīs regulas pielikumu.
         
         
            2. pants
            Stāšanās spēkā
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 19. martā
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 286, 29.10.2008., 1. lpp.
         
         
            (2)  Komisijas 2009. gada 22. oktobra Regula (EK) Nr. 1010/2009, ar ko paredz sīki izstrādātu kārtību, kādā īstenojama Padomes Regula (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju (OV L 280, 27.10.2009., 5. lpp.).
      
      
         
            PIELIKUMS
            Regulas (EK) Nr. 1010/2009 IX pielikuma 2. iedaļu aizstāj ar šādu:
            
               “2. iedaļa
               
               
                  AMERIKAS SAVIENOTĀS VALSTIS
               
               NOZVEJAS SERTIFIKĀCIJAS SISTĒMA
               Regulas (EK) Nr. 1005/2008 12. pantā un II pielikumā paredzēto nozvejas sertifikātu attiecībā uz zvejas produktiem, kas iegūti no nozvejām, kuras guvuši Amerikas Savienoto Valstu karoga zvejas kuģi, saskaņā ar Regulas (EK) Nr. 1005/2008 12. panta 4. punktu aizstāj ar ASV nozvejas sertifikātu, kas izdots, pamatojoties uz ASV nozvejas sertificēšanas sistēmu (aprakstīta 2. papildinājumā), kas ir ASV iestāžu pārziņā esoša elektroniska ziņošanas un uzskaites sistēma, kura ļauj iestādēm panākt tādu pašu kontroles līmeni, kādu garantē Eiropas Savienības nozvejas sertifikācijas sistēma.
               ASV nozvejas sertifikāta paraugs, ar kuru aizstāj Eiropas Savienības nozvejas sertifikātu un reeksporta sertifikātu, ir dots 1. papildinājumā. Šis pārskatītais ASV nozvejas sertifikāts var attiekties uz zvejas produktiem, kas iegūti no nozvejām, kuras guvuši atsevišķi kuģi vai kuģu grupas, kā aprakstīts 2. papildinājumā.
               SAVSTARPĒJĀ PALĪDZĪBA
               Lai veicinātu informācijas apmaiņu un administratīvo sadarbību starp attiecīgajām kompetentajām iestādēm Amerikas Savienotajās Valstīs un Eiropas Savienības dalībvalstīs, izveido savstarpējas palīdzības sistēmu Regulas (EK) Nr. 1005/2008 51. panta nozīmē, pamatojoties uz sīki izstrādātiem noteikumiem par savstarpējo palīdzību, kuri izklāstīti Regulā (EK) Nr. 1010/2009.
               
                  
                     1. papildinājums
                     
                        
                     
                        
                  
               
               
                  
                     2. papildinājums
                     ASV nozvejas dokumentēšanas sistēma, kas pārskatīta 2019. gadā, ir paredzēta vienotas nozvejas sertifikāta veidlapas izsniegšanai attiecībā uz apstrādātu un neapstrādātu zvejas produktu sūtījumiem, kas tiek eksportēti no Amerikas Savienotajām Valstīm uz Eiropas Savienību (ES).
                     ASV eksportētājiem ASV nozvejas sertifikātā būs 1) jānorāda konkrētais kuģis, kurš atbild par attiecīgajā sūtījumā esošo zivju vai zvejas produktu ieguvi, un visa attiecīgā informācija, kas prasīta ASV Legālas nozvejas apliecībā, vai 2) jānorāda tās kuģu grupas vārds, kas atbild par attiecīgajā sūtījumā esošo zivju vai zvejas produktu ieguvi, un visa attiecīgā informācija, kas prasīta ASV Legālas nozvejas apliecībā.
                     Kuģu grupēšanas iespēju izmantos to zvejniecību gadījumā, kurās raksturīga būtiska nozvejas apvienošana jūrā vai krastā (piemēram, zvejniecības, kurās sākotnējās nozvejas (piem., omāri) pirms turpmākas nosūtīšanas tiek sadalītas pēc lieluma, vai zvejniecības, kurās zivis palīgkuģim jūrā piegādā vairāki ieguves kuģi, u. c.).
                     Grupas pārvaldīs ASV ražotājs vai pārstrādātājs, kas pieprasa sertifikātu, un tās tiks revidētas. Atbilstoši pašreizējai ASV praksei ASV ražotājs vai pārstrādātājs būs atbildīgs par visas tās informācijas saglabāšanu, kas attiecas uz kuģiem, kuri devuši pienesumu sūtījumā, un minēto kuģu sarakstu saglabāšanu, kā arī par minētās informācijas sniegšanu kompetentajai ASV valdības iestādei, ja tā to pieprasa.
                     Iespēja norādīt atsevišķu kuģi vai kuģu grupu ļaus Amerikas Savienotajām Valstīm sagatavot vienu sertifikātu katram sūtījumam, vienlaikus nodrošinot iespēju piekļūt visai informācijai par kuģiem, kas saistīti ar katru sūtījumu.
                     Šī informācija pēc pieprasījuma, kas iesniegts kompetentajai ASV valdības iestādei, tiks darīta pieejama importa dalībvalstu iestādēm.
                  
               ”